Diari Oficial de la Generalitat Valenciana


Sumari del DOGV 6385, del 27-10-2010 (2010/10325)

Notificació de la sentència dictada en el judici verbal número 75/2010.
-----------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10313


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 75/2010. [2010/10160]  
Judici verbal 000075/2010  
De: Empresa Mixta Valenciana de Aguas, SA (EMIVASA).  
Procuradora: Desamparados Barber París.  
Contra: Teodora Martil Luciano.  
En aquest procediment judici verbal 000075/2010, seguit a instàncies d'Empresa Mixta Valenciana de Aguas, SA, (Emivasa), contra Teodora Martil Luciano s'ha dictat la sentència, que, literalment, és com segueix:  
«Sentència número 198/2010  
València, 20 de setembre de 2010.  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal, seguides amb el número 75/2010, a instàncies de la mercantil Empresa Mixta Valenciana de Aguas, SA (Emivasa), representada per la procuradora Desamparados Barber París i assistida pel lletrat Javier Valero Llorca, contra Teodora Martil Luciano, declarada en rebel·lia; s'hi exerceixen les accions de resolució de contracte i reclamació d'una quantitat  
Antecedents de fet:  
Primer: E 15 de gener de 2010 procedent del Jutjat degà va correspondre per torn de repartiment a aquest Jutjat una demanda de judici verbal instada el 14 de gener per Emivasa contra Teodora Martil Luciano. En lla demanda, després d'exposar els fets i fonaments que van estimar més oportuns, es concloïa sol·licitant que es dictara una sentència on es declarara resolt el contracte de subministrament d'aigua subscrit per la demandada i relatiu a l'immoble siti al carrer de l'Heroi Romeu, número 20, 1r, baixos esquerra, de València, ordenant adoptar totes les mesures que calgueren per al cessament del subministrament d'aigua, autoritzant fins i tot l'entrada de l'actora a l'immoble on estava instal·lat el comptador per a interceptar el pas de l'aigua; i que es condemnara, així mateix, la demandada a pagar 424,44 euros més els interessos, amb la condemna a costes. Una vegada admesa a tràmit la demanda per la interlocutòria de 18 de gener, es van convocar les parts per a la celebració de la vista per al 21 d'abril de 2010.  
Segon: Després d'haver-se suspés el primer assenyalament perquè la demandada no residia al domicili indicat, es van practicar les gestions per tal de localitzar-ne el parador i es va convocar de nou per al 20 de setembre de 2010. Atés que resultaren infructuoses les gestions de localització realitzades amb la informació obtinguda als registres públics, finalment es va citar la demandada per edictes. La incompareixença de la demandada el dia assenyalat va determinar que fóra declarada en rebel·lia. La part actora es va afirmar i ratificar en la demanda, sol·licitant que es rebera el plet a prova, i postulant com a tal la documental i l' interrogatori de la part demandada. I una vegada admeses les proves, tot seguit van quedar les actuacions vistes per a sentència.  
Tercer: En la tramitació d'aquest procediment s'han observat totes les prescripcions legals.  
Fonaments de dret  
Primer: La mercantil Empresa Mixta Valenciana de Aguas, SA, exerceix una acció de resolució de contracte i la subsegüent reclamació d'una quantitat contra Teodora Martil Luciano, la qual fonamenta en el fet que atés que la demandada ha subscrit un contracte de subministrament d'aigua potable i instal·lació i reparació d'un comptador el 10 de setembre de 2003, respecte de l'immoble siti a València, carrer de l'Heroi Romeu, número 20, 1r, baixos, esquerra, la demandada deu la suma de 424,44 euros; per això sol·licita que es dicte una sentència on, a més de condemnar-se la demandada a pagar la suma esmentada, amb els interessos, es declare resolt el contracte subscrit en el seu moment, i s'autoritze l'adopció de totes les mesures que calguen per al cessament efectiu del subministrament, amb la inclusió de l'entrada a l'immoble on està instal·lat el comptador per a interceptar el pas de l'aigua.  
Sobre aquesta pretensió Teodora Martil Luciano no diu res, ja que malgrat ser citada a través d'edictes, per haver resultar infructuoses les gestions per a localitzar-la, no va comparéixer en les actuacions, i va ser declarada en rebel·lia.  
Segon: A través de la prova documental aportada, amb plena eficàcia probatòria de conformitat amb els articles 326 y 319 de la Llei d'Enjudiciament Civil 2000, i a través igualment de la ficta confessio en què cal considerar la demandada respecte dels fets de la demanda en què ha intervengut personalment i la fixació de la qual com a certa li és perjudicial completament -ficta confessio derivada de la seua inassistència a judici malgrat haver sigut cridada de forma expressa amb l'advertència que disposen els articles 304 i 440 de la Llei d'Enjudiciament Civil 2000-, es desprén que, com afirma la demandant, Teodora va subscriure amb Emivasa un contracte de subministrament d'aigua potable i de manteniment i conservació del comptador per a l'immoble siti al carrer de l'Heroi Romeu, número 20, 1r, baixos, esquerra, de València.   
I resulta igualment que, vist que es troba vigent l'esmentat contracte, la demandada no ha pagat les factures compreses entre l'A2004FC2273048 de 2 de desembre de 2004 a l' A2009FC1061105 de 25 de maig de 2009, per l'import total de 424,44 euros.  
Una conseqüència de tot això es que, demostrada la realitat i termes del contracte i provat igualment el fet de l'impagament, sense que s'haja al·legat i acreditat l'existència de una causa jurídicament vàlida que justifique que no ha pagat el del deute, ha d'acollir-se la pretensió presentada per la demandant, perquè així ho imposa el contingut dels articles 1091, 1124, 1256, 1258 i 1278 del Codi Civil, i per tant pertoca condemnar Teodora Martil Luciano a pagar a l'actora la quantitat de 424,44 euros. I atés l'incompliment, pertoca, igualment, declarar resolt el contracte que vinculava les parts, quedant l'actora facultada per a portar a terme les mesures que calguen per a cessar el subministrament d'aigua, autoritzant, fins i tot i en cas que calga, l'accés al lloc on estiga ubicat el comptador per a poder interceptar el pas de l'aigua.  
Tercer: La quantitat objecte de condemna produirà l'interés legal des de la data de la interpel·lació judicial (14 de gener de 2010) de conformitat amb el que disposen els articles 1100 i 1108 del Codi Civil.  
Quart: Per aplicació del que disposa l'article 394 de la Llei d'Enjudiciament Civil 2000 l'estimació de la demanda determina que s'imposen a la demandada les costes del procediment, si bé amb les limitacions de l'article 32.5 de la Llei d'Enjudiciament Civil 2000, atesa la quantia de la reclamació.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime de forma íntegra la demanda presentada per la mercantil Empresa Mixta Valenciana de Aguas, SA, representada por la procuradora Desamparados Barber París, contra Teodora Martil Luciano, declarada en rebel·lia.  
1. Condemne Teodora Martil Luciano a pagar a l'actora la suma de quatre-cents vint-i-quatre euros i quaranta-quatre cèntims (424,44 euros), més els interessos legals des de la data de la interpel·lació judicial (14 de gener de 2010).  
2. Declare resolt el contracte de subministrament d'aigua i d'instal·lació i reparació del comptador relatiu a l'immoble siti a València, carrer de l'Heroi Romeu, número 20, 1r, baixos, esquerra, i faculte la demandant perquè porte a terme les actuacions que calguen per al cessament efectiu del subministrament d'aigua, autoritzant-la, fins i tot i en cas que calga, a accedir al lloc on estiga el comptador a fi de poder interceptar el pas de l'aigua.  
S'imposen a la demandada les costes del procediment, amb les limitacions de l'article 32.5 de la Llei d'Enjudiciament Civil 1/2000.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptats des que es notifique, en els termes de l'article 457 de la Llei d'Enjudiciament Civil 2000 i amb subjecció al que disposa la disposició addicional 15a de la Llei Orgànica del Poder Judicial per tal de complir el deure d'efectuar dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
I atés que la demandada esmentada, Teodora Martil Luciano, es troba en parador desconegut, expedisc aquest edicte a fi que li valga de notificació de forma deguda.  
València, 21 de setembre de 2010.- El secretari judicial: Alberto Martínez de Santos.